देश के पहले गृह मंत्री सरदार पटेल की 143वीं जयंती के मौके पर प्रधानमंत्री नरेंद्र मोदी ‘स्टैचू आॅफ यूनिटी’ देश को समर्पित कर चुके हैं। यह दुनिया की सबसे ऊंची प्रतिमा है। प्रधानमंत्री मोदी ने बुधवार (31 अक्टूबर) को गुजरात के नर्मदा जिले में केवडि़या स्थित सरदार सरोवर बांध से लगभग तीन किलोमीटर की दूरी पर साधु द्वीप पर बनी सरदार वल्लभभाई पटेल की 182 मीटर ऊंची प्रतिमा स्टैच्यू ऑफ यूनिटी का अनावरण किया। इसके लिए प्रधानमंत्री मंगलवार रात अहमदाबाद पहुंचे थे।